
13 Νοεμβρίου 2014 


ΑΠΟΦΑΣΕΙ Σ 

Αριθμ. ΥΠΟΙΚ 0010555 ΕΞ 2014 

Ανάθεση αρμοδιοτήτων στον Υφυπουργό 
Οικονομικών Γεώργιο Μαυραγάνη. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) των άρθρων 41 παρ. 5 και 90 του «Κώδικα Νομο¬ 
θεσίας για την Κυβέρνηση και τα κυβερνητικά όργανα» 
(Π.Δ. 63/2005, Α' 98). 

β) του Π.Δ. 185/2009 «Ανασύσταση του Υπουργείου 
Οικονομικών, συγχώνευση του Υπουργείου Οικονομίας 
και Οικονομικών με τα Υπουργεία Ανάπτυξης και Εμπο¬ 
ρικής Ναυτιλίας, Αιγαίου και Νησιωτικής Πολιτικής και 
μετονομασία τους σε Υπουργείο Οικονομίας, Ανταγω¬ 
νιστικότητας και Ναυτιλίας, μετατροπή του Υπουργείου 
Μακεδονίας - Θράκης σε Γ ενική Γ ραμματεία Μακεδονί¬ 
ας - Θράκης και υπαγωγή στο Υπουργείο Εσωτερικών 
της Γ ενικής Γ ραμματείας Μακεδονίας - Θράκης και της 
Γ ενικής Γ ραμματείας Αιγαίου και Νησιωτικής Πολιτικής» 
(ΦΕΚ Α' 213)». 

γ) του Π.Δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ Α' 221). 

δ) Του Π.Δ. 111/2014 «Οργανισμός Υπουργείου Οικονο¬ 
μικών» (ΦΕΚ Α' 178/29-08-2014). 

ε) του Π.Δ. 87/2012 «Διορισμός Υφυπουργών» (ΦΕΚ Α' 
142). 

2. Το γεγονός ότι, από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Στον Υφυπουργό Οικονομικών Γεώργιο Μαυραγάνη 
ανατίθεται η άσκηση των ακόλουθων αρμοδιοτήτων: 

1. της Διεύθυνσης Φορολογικής Πολιτικής, 

2. της Γ ενικής Γ ραμματείας Δημοσίων Εσόδων, με την 
επιφύλαξη της ισχύος των αποφάσεων μεταφοράς αρ¬ 
μοδιοτήτων στη Γ ενική Γ ραμματεία Δημοσίων Εσόδων, 

3. της Γ ενικής Γ ραμματείας Πληροφοριακών Συστημά¬ 
των και Διοικητικής Υποστήριξης και των υπαγόμενων 
σε αυτήν υπηρεσιών, 


4. της Ειδικής Γ ραμματείας του Σώματος Δίωξης Οι¬ 
κονομικού Εγκλήματος (Σ.Δ.Ο.Ε.) και των υπαγόμενων 
σε αυτήν υπηρεσιών, 

5. της Μονάδας Εσωτερικού Ελέγχου κατά το μέρος 
που αφορά τις υπηρεσίες και τα όργανα των ανωτέρω 
περιπτώσεων, 

6. της Ανώτατης Επιτροπής Τελωνειακών Αμφισβη¬ 
τήσεων (Α.Ε.Τ.Α.), 

7. του Ανώτατου Χημικού Συμβουλίου (Α.Χ.Σ.), 

8. της εποπτείας του Ειδικού Ταμείου Ελέγχου, Πα¬ 
ραγωγής και Ποιότητας Αλκοόλης-Αλκοολούχων Ποτών 

(Ε.Τ.Ε.Π.Π.Α.Α.). 

Άρθρο 2 

1. Στο πλαίσιο της άσκησης των αρμοδιοτήτων του 
άρθρου 1 περιλαμβάνονται και οι ακόλουθες: 

α) οι κοινοβουλευτικές αρμοδιότητες, με εξαίρεση τη 
νομοθετική πρωτοβουλία, 
β) η πρόταση για την έκδοση διαταγμάτων, 
γ) η έκδοση πράξεων ατομικού και κανονιστικού χα¬ 
ρακτήρα, 

δ) η πρόταση για την έκδοση διαταγμάτων και η έκ¬ 
δοση πράξεων από κοινού με άλλους Υπουργούς, Ανα¬ 
πληρωτές Υπουργούς και Υφυπουργούς, 
ε) η αποδοχή των γνωμοδοτήσεων του Νομικού Συμ¬ 
βουλίου του Κράτους, ως και η αποδοχή και έγκριση 
πρακτικών του Νομικού Συμβουλίου του Κράτους, 
στ) τα ερωτήματα και οι αποφάσεις για την επιλογή, 
προαγωγή, τοποθέτηση, μετακίνηση, απόσπαση, μετά¬ 
θεση και μετάταξη των υπαλλήλων των υπηρεσιακών 
μονάδων που προβλέπονται στο άρθρο 1, σύμφωνα με 
τις διατάξεις του Υπαλληλικού Κώδικα (ν. 3528/2007, Α' 
26) ή άλλες ειδικές διατάξεις, με εξαίρεση τους Προϊ¬ 
σταμένους Γ ενικών Διευθύνσεων. 

ζ) ο ορισμός μελών των Υπηρεσιακών Συμβουλίων και 
η σύσταση, συγκρότηση και ορισμός μελών των μόνι¬ 
μων και ευκαιριακών συλλογικών οργάνων (επιτροπών, 
συμβουλίων και ομάδων εργασίας). 

2. Εξαιρούνται και παραμένουν στον Υπουργό: 

α) η αρμοδιότητα να προσδιορίζει την πολιτική του 
Υπουργείου, στο πλαίσιο των αποφάσεων του Υπουρ¬ 
γικού Συμβουλίου και των λοιπών συλλογικών κυβερ¬ 
νητικών οργάνων, να συντονίζει την εφαρμογή της πο¬ 
λιτικής αυτής και να εποπτεύει την εφαρμογή της από 
τις υπηρεσίες του Υπουργείου, 

β) η εκπροσώπηση του Ελληνικού Δημοσίου, 
γ) η εκπροσώπηση του Υπουργείου στους Διεθνείς 
Οργανισμούς, 

δ) η υπογραφή αποφάσεων εξουσιοδότησης υπαλ¬ 
λήλων για το χειρισμό διαβαθμισμένου υλικού, άρσης 
εξουσιοδότησης, συγκρότησης ομάδων πολιτικής άμυ¬ 
νας των κτιρίων του Υπουργείου και όλων των άλλων 
Υπηρεσιών που υπάγονται σε αυτό, καθώς και συγκρό¬ 
τησης επιτροπών καταστροφής διασφαλισμένου υλικού, 
ε) η οργάνωση Υπηρεσιών, 

στ) οι αποσπάσεις και μετατάξεις στο Υπουργείο 
Οικονομικών υπαλλήλων άλλων φορέων, καθώς και 
οι πράξεις πρόσληψης ή διορισμού προσωπικού του 
Υπουργείου Οικονομικών και των νομικών προσώπων 
που εποπτεύονται από αυτό και ανάθεσης μίσθωσης 
έργου σε φυσικά πρόσωπα, με την εξαίρεση της στε- 
λέχωσης του Γ ραφείου του Υφυπουργού, 
ζ) οι πράξεις εκτέλεσης δικαστικών αποφάσεων που 
αφορούν στην πληρωμή συμπληρωματικών συντάξε¬ 
ων σε συνταξιούχους και βοηθηματούχους, γενικά, του 
Δημοσίου. 

η) η έκδοση εγκυκλίων και οδηγιών για το συντονισμό 
της δραστηριότητας των Υπηρεσιακών και Πειθαρχικών 
Συμβουλίων. 


3. Η κατά την περίπτωση ζ' της παραγράφου 1 του άρ¬ 
θρου 2 αρμοδιότητα ασκείται, αφού προηγουμένως ενημε¬ 
ρωθεί ο Υπουργός. Η αρμοδιότητα της σύστασης, συγκρό¬ 
τησης και ορισμού μελών των μόνιμων και ευκαιριακών 
συλλογικών οργάνων (επιτροπών, συμβουλίων και ομάδων 
εργασίας) ασκείται παράλληλα και από τον Υπουργό. 

Άρθρο 3 

Από την έναρξη ισχύος της παρούσας απόφασης 
καταργείται η υπ’ αριθμ. 07927 ΕΞ /24.9.2012 (ΦΕΚ Β' 
2574/24.9.2012) ομοία. 

Άρθρο 4 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2014 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

Ο ΥΠΟΥΡΓΟΣ ΟΙΚΟΝΟΜΙΚΩΝ 

ΓΚΙΚΑΣ ΧΑΡΔΟΥΒΕΛΗΣ 

